-Գրքի հանդեպ հետաքրքրությունը գրգռեց, եւ Ադրբեջանում վայնասուն բարձրացրեց գրքի` ռուսերեն լեզվով Ադրբեջանում հրատարակվելը, ինչպես նաեւ գրողի հանդեպ իշխանությունների վերաբերմունքը: Այլիսլին 50 տարվա ստեղծագործական կյանքի պատմություն ունի, եւ այս տարիների ընթացքում նա մեծ համբավ է ձեռք բերել, ինչպես նաեւ մի շարք մրցանակների արժանացել հենց Ադրբեջանում, այնպես որ` նա ճանաչման խնդիր չուներ: Գրքում արժեքավոր են Այլիսի, այսինքն` մեր պատմական Ագուլիսի մասին պատմող հատվածները: Գրողը սիրում է իր ծննդավայրը եւ անկեղծ իր զգացողություններն ու հիշողություններ է ներկայացրել: